Den nordjyske gymnast, Jeppe Villekjær, missede i aftes sit helt store mål - De Olympiske Lege i Kina.

Kravet var 86-87 point i mangekampen under VM, der i disse dage finder sted i Stuttgart i Tyskland. Men en fodskade drillede ham og medvirkede til, at han sluttede på 82,175. - Det er bare så frustrerende, at en uheldig dag koster karrierens store mål, siger Jeppe Villekjærs træner, Claus Olsen, til Nordjyske Stiftstidende. Det skriver DR/Nordjylland på sin hjemmeside.